തിരുവോണദിവസം യൂത്ത് കോണ്ഗ്രസ് ആക്രമണം കൊല്ലത്ത് ഡിവൈഎഫ്ഐ പ്രവര്ത്തകനെ കൊലപ്പെടുത്താന് ശ്രമം കൊല്ലം ഇരവിപുരം താന്നി പനമൂട്ടില് തിരുവോണദിവസം ഡിവൈഎഫ്ഐ പ്രവര്ത്തകനുനേരെ യൂത്ത് കോണ്ഗ്രസ് വധശ്രമം. ശനിയാഴ്ച രാത്രി ഏഴോടെ ഡിവൈഎഫ്ഐ പനമൂട് തോപ്പില് യൂണിറ്റ് ജോയിന്റ് സെക്രട്ടറി ജിജോഅനില്, 29യ്ക്കെതിരെയായിരുന്നു ആക്രമണം. കൈക്കു കുത്തേറ്റ ജിജോ കൊല്ലം എന് എസ് സഹകരണ ആശുപത്രിയില് ചികിത്സയിലാണ്. പനമൂട്ടില് തെരഞ്ഞെടുപ്പിന്റെ ഭാഗമായി കെട്ടിയ ബൂത്ത് ഓഫീസില് ഇരിക്കുകയായിരുന്നു ജിജോ. ബൈക്കുകളില് എത്തിയ നാലംഗസംഘത്തിലെ മൂന്നുപേരാണ് ആക്രമിച്ചത്. കഴുത്തിനു നേരെയുണ്ടായ കുത്ത് കൈകൊണ്ട് തടുക്കുകയായിരുന്നു. ബഹളം കേട്ട് തൊട്ടടുത്ത വീട്ടില്നിന്ന് ആളുകള് എത്തിയതോടെ അക്രമിസംഘം രക്ഷപ്പെട്ടു. കാക്കത്തോപ്പിലെ യൂത്ത് കോണ്ഗ്രസ് പ്രവര്ത്തകരായ നിബിന്, ലിബിന്, ജിജോ എന്നിവര്ക്കെതിരെ ഇരവിപുരം പൊലീസ് കേസെടുത്തു. പ്രതികള് ഒളിവിലാണ്.